**Nyári táborok**

ÁLTALÁNOS SZERZŐDÉSI FELTÉTELEK

1. **A részvétel előfeltételei**
* a táborba a megjelölt életkorú gyermekek jelentkezhetnek
* a szükséges dokumentumok: Jelentkezési lap, Általános szerződési feltételek leadása
* 10.000.- Ft előleg után, a táborozási díj maradéktalan befizetése
* megfelelő egészségi állapot, melyet a szülő három napnál nem régebbi nyilatkozattal igazol
1. **A felek jogai és kötelezettségei**
* Szervező köteles a meghirdetett tábort megszervezni (ennek hiányában a tábori díjat visszafizetni). A táborok minimum létszáma 10 fő, ennek hiányában a tábor nem indul.
* A Szervező jogosult a Szerződést azonnali hatállyal felmondani és a szolgáltatások nyújtását megtagadni, amennyiben:

 Táborozó a házirendet súlyosan megszegi;

 Táborozó fenyegető, sértő vagy más elfogadhatatlan viselkedést tanúsít;

* Táborozó köteles követni a táborozás során neki adott utasításokat. Az ezen utasítások betartásának elmulasztásából fakadó sérülésért, vagyoni és nem vagyoni károkért a Táborozó, illetve Törvényes képviselője felelős.
* A táborok során használt eszközök és helyiségek nem rendeltetésszerű használatából eredő károkat a kárt okozó Táborozó Törvényes képviselője köteles megtéríteni. Több Táborozó által közösen okozott ilyen kárért az érintett Törvényes képviselők egyetemlegesen felelnek.
* Az értékes tárgyak és a készpénz megőrzését Szervező nem vállalja.
* Szervező jogosult a táborokon és a tanfolyamokon marketing célokra felhasználásra kerülő fotót és videó felvételt készíteni.
* A Tábor az általános munkarend szerinti munkanapokon kerül megszervezésre, az alábbi napirend szerint:

07:30 - 08:00............Ügyelet

08:00 - 08:30............Táborozók érkezése

08:30 - 09:30............I. foglalkozás

09.30 – 10.00…………. Tízórai

10:00 - 12:00............Délelőtti program (II. foglalkozás, levegőzés, szabadjáték)

12:00 - 13:00............Ebéd

13.00 – 14.00………… Csendespihenő

14:00 - 15:30............Délutáni program ( III. program )

15:30 - 16:00............Uzsonna

16.00 - 16:30............Táborozók átadása a Törvényes képviselőknek, szabad játék

A Szervező fenntartja a jogát, hogy a jelen pontban megjelölt programot módosítsa (szabad kapacitás, időjárás stb. függvényében).

* A Törvényes képviselő köteles legkésőbb 16:30 órakor elvinni a Táborozót a Táborból.
* A Táborozók felügyeletével kapcsolatosan a Szervező kötelezettséget vállal arra, hogy 10 fő Táborozóhoz 1 fő kísérőt biztosít. A tábor szervezője, vezetője minden esetben pedagógus.
* A Törvényes képviselő kötelezettséget vállal arra, hogy a tábor első napján 3 napnál nem régebbi Törvényes képviselői egészségügyi nyilatkozattal, vagy orvosi igazolással bizonyítja annak tényét, hogy a Táborozó a táborozásnak megfelelő egészségügyi állapotban van. A Törvényes képviselő tudomásul veszi, hogy a Szervező nem vállalja az egyedi gondoskodást, illetve folyamatos felügyeletet igénylő Táborozók táboroztatását. Amennyiben a jelen pontban foglalt kérdésekben a Törvényes képviselő előzetesen nem, vagy nem teljeskörűen, illetve a valóságnak nem megfelelően tájékoztatja a Szervezőt, azt semmiféle felelősség nem terheli.
* Amennyiben a Tábor ideje alatt a résztvevő Táborozó megbetegszik, a Törvényes képviselő köteles ennek tényéről a Tábor képviselőjét haladéktalanul értesíteni és a Táborozót annak teljes gyógyulásáig a Táborba nem viheti.

Amennyiben a Táborozónak a Tábor programja alatti felügyeletét ellátó személy a Táborozó megbetegedését észleli, a Szervező haladéktalanul értesíti a Törvényes képviselőt, aki köteles a Táborozót a Táborból elvinni.

Megkezdett turnus esetén a betegség miatt kimaradt napok díját a Szervező visszafizetni nem tudja.

Amennyiben a Táborozó betegség miatt nem tudja megkezdeni a táborozást és ezt a Törvényes képviselő a tárgyhét előtti pénteken 12:00 óráig írásban jelzi, a Szervező lehetőséget biztosít egy későbbi turnusban való részvételre pótdíj fizetése nélkül. Ebben az esetben a betegség tényéről a Törvényes képviselő orvosi igazolást köteles bemutatni.

* A Szervező a Táborozó felügyeletéért felelősséget vállal, amely azonban nem terjed ki olyan esetekre, melyek a felügyelet körén kívül esnek (pl: ruhaszakadás stb.) vagy olyan esetekre, amikor a Táborozó az őt felügyelő pedagógus utasításait megtagadja. A Törvényes képviselő tudomásul veszi, hogy a Szervező a Táborozó által a Táborba hozott eszközökért, értékekért nem vállal felelősséget (pl. mobiltelefon, fényképezőgép, zenelejátszó stb.)

**III. A szolgáltatás díja, a fizetés menete**

1. A Szolgáltatás díja a Jelentkezési lapon és a táborok részletes leírásánál feltüntetett díj. Áraink a márciusi fogyasztó árakhoz igazítva kerültek meghirdetésre, áremelkedés esetén az árváltozás jogát fenntartjuk.

2. A Jelentkezési lap kitöltését követően Szervező e-mail útján megküldi Törvényes képviselő részére a visszaigazoló e-mailt, amely tartalmazza a pontos fizetési határidőt és a fizetési lehetőségekre vonatkozó tudnivalókat.

3. A Törvényes képviselő vállalja, hogy a Táborban való részvétel díját a jelentkezési lap kitöltésétől számított 4 napon belül – de legkésőbb a kiválasztott turnus indulása előtt 10 munkanappal befizeti.

6. A Szervező a részvételi díj megfizetésére részletfizetési lehetőséget is biztosít, mely esetben a Törvényes képviselő a részvételi díj teljes összegéből 10.000 Ft-ot a jelen pontban foglalt szabályok szerint, fennmaradó részét pedig a kiválasztott turnus indulása előtt legkésőbb 10 munkanappal fizeti meg.

1. **Lemondás, módosítás**

A Szervező lehetőséget biztosít a Törvényes képviselő számára, hogy a részvételi szándékát módosítsa, a Táborban történő részvételt lemondja.

A megállapodás lemondása, illetve módosítása az alábbiak szerint történhet:

Lemondási feltételek: amennyiben a Szülő a kiválasztott turnus kezdőnapja előtt legalább 10 munkanappal lemondja a Táborozó részvételét, a Szervező a Tábor díjának 50%-át visszafizeti a Törvényes Képviselőnek. Amennyiben a lemondási szándékot a Törvényes Képviselő fenti időpontnál később jelzi, a Szervezőt a Tábor teljes díja megilleti.

Szervező jogosult ezen feltételektől méltányossági alapon eltérni.

1. **Panaszkezelés**

1. Amennyiben a felhasználónak a nyújtott szolgáltatásokkal kapcsolatban panasza van, úgy azt postai levél útján Szervező 2030 Érd, Ürmös u. 30. szám alatti székhelyére jelentheti be.

2. Szervező a panaszt kivizsgálja és annak eredményéről legkésőbb 30 napon belül tájékoztatja Panasztevőt. Amennyiben a Panasztevő a panasz kezelésével nem elégedett, úgy békéltető testülethez fordulhat.

VI. Záró rendelkezések

1. Szervező a személyes adatok kezelését az Adatvédelmi Szabályzatában foglaltak szerint végzi, mely honlapján a bolcsbagolyerd.hu / dokumentumtár menüpontból elérhető.

2. A jelen Általános Szerződési Feltételekben nem szabályozott kérdésekben a Polgári Törvénykönyv, illetve a vonatkozó egyéb magyar jogszabályok rendelkezései az irányadóak.

Érd, ……………………………………………

 …………………………………………………… ……………………………………………..

Bölcs Bagoly Tanulóház és Gyermekközpont Törvényes képviselő